Randaberg, 31.08.12.

**Kjære foreldre !**

Ze-Bra Steindal Gårdsbarnehage bruker MY KID som informasjonskanal til foreldre. Så å si ALL informasjon fra barnehagen til dere foreldre legges ut på MY KID, så det er derfor helt nødvendig at alle foreldre leser nøye gjennom dette skrivet.

 ( Unntak er hvis du/dere har tilgang til MY KID fra før, og har lest info skrivet tidligere )

**Hva er My-Kid?**

My Kid er et nettsted for bl.a dere foreldre med barn i Ze-Bra Steindal Gårdsbarnehage. På dette nettstedet vil dere finne informasjon om:

* Avdelingens uke plan for den nærmeste uken. Dvs. hva som skal skje- dag for dag, på ditt barn sin avdeling. Månedlig nyhetsbrev. ( Ze-Bra Nytt )
* Aktiviteter som barnet ditt har deltatt på / skal delta på. Brukes av foreldre som positivt samtalegrunnlag hjemme om barnehagen. Skaper trivsel og trygghet hos barnet.
* Bilder av ditt barn ( du slipper å se gjennom bilder av mange andre barn )
* Diverse informasjonsskriv til foreldrene, påminnelser om frister, viktige datoer etc.
* Beskjeder om å huske å ta med bleier, mer skiftetøy etc vil også komme på MY KID.

**Hva er målet med å bruke My-Kid?**

Målet er på sikt å bli en mest mulig papirfri og dermed miljøvennlig barnehage. Dvs. at foreldre må logge inn på My-Kid og barnehagens hjemmeside for å finne all informasjon de trenger der elektronisk. Dette er fremtiden, og mange skoler og barnehager har allerede innført dette. Mål med My-Kid er videre å sikre alle foreldre individuell informasjon og bilder om SITT barn. Planer i My Kid vil foreløpig bli oppdatert HVER UKE. Mål er derfor at dere foreldre må logge dere på ukentlig for å sjekke om det er lagt ut ny informasjon.

**Hvordan gjør du som forelder når du skal logge deg inn på MY-KID?**

* Logg deg på [www.mykid.no](http://www.mykid.no), eller bruk My KID linken på hjemmesiden vår.
* I innloggingsfeltet legger du så inn et av foreldrenes mobilnr. ( det er tilfeldig om det er mors eller fars mobilnr. vi har registrert, så prøv deg frem til du mottar et passord på sms)
* Skriv så inn passordet som du har mottatt pr. sms til mobilen din.
* Det er fint hvis dere så sender en mail til ze-bra.barnehage@c2i.net når dere har registrert dere på MY KID 1. gang, så vet vi hvem som er med☺
* Legg gjerne inn et nytt personlig passord som er lett å huske for deg.

( Hvis du senere skulle glemme passordet, skriv inn mobilnummeret ditt i innloggingsfeltet og klikk på linken send passord. Du får da tilsendt et nytt passord. )

**Når jeg er inne i My-Kid:**

Etter å ha logget inn, møtes du av **oppslagstavla** for den avdelingen ditt / dine barn er registrert ved. På **Post it lappen** kan det stå viktige beskjeder for uka. På førstesiden finner du også følgende overskrifter:

* **Ukeplanen:** Her får du se ukens plan til ditt barns avdeling. Alle aktiviteter ditt barn skal / har deltatt i.
* **Ukens bilder:** Her får du se bilder som ditt barn er med på fra avdelingen. Kjekt for foreldre å laste opp, printe ut til å ha hjemme ☺ Bildene vil oppdateres jevnlig – hyppighet kan variere litt fra avdeling til avdeling, jfr. aktivitetsnivå pr. periode.
* **Inn og ut boksen:** Alle SMS, MMS, e-poster legges i inn og ut boksen. Her må du som forelder gå inn og se om det er kommet noe du må lese, og kanskje svare på.Klikk på meldingen for å lese den. Innkomne meldinger kan først slettes etter at de er bekreftet lest. Du bekrefter å ha lest en melding ved å klikke på meldingen, huk av for lest, og klikk lukk. Meldingene forsvinner automatisk fra inn og ut boksen etter 30 dager, så det er viktig med en ukentlig sjekk☺
* **Været:** Værmelding for de neste 3 dagene ligger inne fra yr.no på MY KID.
* **Kommende bursdager:** Viser de bursdagene som er på avdelingen i nærmeste fremtid.
* **Nyhetsbrev:** Her finner dere foreldre Ze-Bra nytt. Ze-Bra Nytt er avdelingens månedlige nyhetsbrev til foreldre og VIKTIG å lese hver gang. Ze-Bra Nytt ligger kun på My-Kid, og deles ikke ut i papirutgave. Klikk på linken les mer for å se hele nyhetsbrevet.
* **For hjelp med My-Kid: Kontakt barnehagen på e-post:** ze-bra.barnehage@c2i.net

**Hva finner vi hvor fremover ?**

**På My-Kid vil dere finne:** Bilder av barnet, ukeplaner for avdelingen, Ze-Bra Nytt, informasjonsskriv til foreldre, viktige datoer /beskjeder til foreldre m.m. Se også over, som beskrevet.

**På hjemmesiden vil dere finne:** Årsplanen, betalingsregler, vedtekter, generell informasjon om barnehagen, rammeplan for barnehager, kvalitetsplan for barnehagene i Randaberg, barnehageloven, informasjon om å søke barnehageplass, informasjon om og bilder av dyra, våre mål og intensjoner som gårdsbarnehage, evt. bilder av fellesbegivenheter/ felles bilder, kjøp av enkelt dager, informasjon om helse og smitte, aktuelle nyheter fra barnehageforum etc.

Dette infoskriv legges ut både på My-Kid og hjemmesiden.

**Hjemmesideadressen vår er:** [**www.zebra.barnehageside.no**](http://www.zebra.barnehageside.no)

**Passord til hjemmesiden er: ……** ( passordet til hjemmesiden er kun for foreldre)

M.v.h. Liv Baustad Skaaren - styrer